ประเทศออสเตรีย

ประเทศในยุโรปกลาง
47°20′N 13°20′E﻿ / ﻿47.333°N 13.333°E﻿ / 47.333; 13.333
| สาธารณรัฐออสเตรีย Republik Österreich (เยอรมัน) |
| --- | --- |
   ธงชาติ     ตราแผ่นดิน  
เพลงชาติ: "เพลงชาติสาธารณรัฐออสเตรีย"
ที่ตั้งของ ประเทศออสเตรีย  (เขียวเข้ม)– ในทวีปยุโรป  (เขียว & เทาเข้ม) – ในสหภาพยุโรป  (เขียว)  —  [คำอธิบายสัญลักษณ์]
เมืองหลวง และเมืองใหญ่สุด: เวียนนา 48°12′N 16°21′E﻿ / ﻿48.200°N 16.350°E﻿ / 48.200; 16.350
ภาษาราชการ: เยอรมัน
ภาษาประจำชาติ: ออสเตรียนเยอรมัน (ออสเตรีย)
ภาษาที่ได้รับการรับรอง:   ฮังการี  สโลวีเนีย  โครเอเชียแบบบัวร์เกินลันท์ 
กลุ่มชาติพันธุ์  (ค.ศ. 2020): 75.6% ชาวออสเตรีย 24.4% อื่น ๆ
ศาสนา  (ค.ศ. 2018): 69.0% คริสต์ —57.0% โรมันคาทอลิก —8.7% อีสเทิร์นออร์ทอดอกซ์ —3.3% นิกายอื่น ๆ 22.0% ไม่มีศาสนา 7.9% อิสลาม 1.1% อื่น ๆ
เดมะนิม: ชาวออสเตรีย
การปกครอง: สหพันธ์สาธารณรัฐระบบรัฐสภา

• ประธานาธิบดี : อเล็คซันเดอร์ ฟัน แดร์ เบ็ลเลิน
• นายกรัฐมนตรี : คริสเตียน สต็อคเกอร์
 
สภานิติบัญญัติ: รัฐสภา
• สภาสูง: สภารัฐบาลกลาง
• สภาล่าง: สภาแห่งชาติ
ประวัติการก่อตั้ง

• ได้รับชื่อประเทศ : 1 พฤศจิกายน ค.ศ. 996
• ดัชชี : 17 กันยายน ค.ศ. 1156
• อาร์ชดัชชี : 6 มกราคม ค.ศ. 1453
• จักรวรรดิ : 11 สิงหาคม ค.ศ. 1804
• จักรวรรดิออสเตรีย-ฮังการี : 30 มีนาคม ค.ศ. 1867
• สาธารณรัฐเยอรมันออสเตรีย : 12 พฤศจิกายน ค.ศ. 1918
• สาธารณรัฐที่หนึ่ง : 10 กันยายน ค.ศ. 1919
• สหพันธรัฐ : 1 พฤาภาคม ค.ศ. 1934
• อันชลุส : 12 มีนาคม ค.ศ. 1938
• สาธารณรัฐที่สอง : 27 เมษายน ค.ศ. 1945
• สนธิสัญญารัฐ : 27 กรกฎาคม ค.ศ. 1955
 
พื้นที่
• รวม: 83,879 ตารางกิโลเมตร (32,386 ตารางไมล์) (อันดับที่ 113)
• แหล่งน้ำ (%): 0.84 (ค.ศ. 2015)
ประชากร
• เมษายน ค.ศ. 2022 ประมาณ:  9,027,999 (อันดับที่ 98)
• ความหนาแน่น: 107.6 ต่อตารางกิโลเมตร (278.7 ต่อตารางไมล์) (อันดับที่ 106)
จีดีพี (อำนาจซื้อ) : ค.ศ. 2022 (ประมาณ)
• รวม: 582,130 ล้านดอลลาร์สหรัฐ (อันดับที่ 43)
• ต่อหัว: 64,750 ดอลลาร์สหรัฐ (อันดับที่ 14)
จีดีพี (ราคาตลาด) : ค.ศ. 2022 (ประมาณ)
• รวม: 479,820 ล้านดอลลาร์สหรัฐ (อันดับที่ 33)
• ต่อหัว: 53,320 ดอลลาร์สหรัฐ  (อันดับที่ 17)
จีนี (ค.ศ. 2020):  27.0 ต่ำ
เอชดีไอ (ค.ศ. 2020):  0.922 สูงมาก · อันดับที่ 18
สกุลเงิน: ยูโร (€) (EUR)
เขตเวลา: UTC+1 (เวลายุโรปกลาง)
• ฤดูร้อน (เวลาออมแสง): UTC+2 (เวลาออมแสงยุโรปกลาง)
ขับรถด้าน: ขวา
รหัสโทรศัพท์: +43
โดเมนบนสุด: .at
ออสเตรีย มีชื่ออย่างเป็นทางการว่า สาธารณรัฐออสเตรีย เป็นประเทศที่ตั้งอยู่ทางตอนใต้ของยุโรปกลาง โดยเป็นสหพันธรัฐที่แบ่งเขตการปกครองออกเป็น 9 รัฐ โดยหนึ่งในเก้ารัฐนั้นคือเวียนนาซึ่งทำหน้าที่เป็นเมืองหลวงของประเทศ ออสเตรียมีพรมแดนทางทิศตะวันตกเฉียงเหนือติดกับเยอรมนี ทางทิศเหนือติดกับเช็กเกีย ทางทิศตะวันออกเฉียงเหนือติดกับสโลวาเกีย ทางทิศตะวันออกติดกับฮังการี ทางทิศใต้ติดกับสโลวีเนียและอิตาลี และทางทิศตะวันตกติดกับสวิตเซอร์แลนด์และลีชเทินชไตน์ ออสเตรียมีเนื้อที่ 83,879 ตารางกิโลเมตร (32,386 ตารางไมล์) ซึ่งเป็นพื้นที่ที่ไม่มีทางออกสู่ทะเล และมีประชากร 9 ล้านคน
ออสเตรียเกิดขึ้นมาจากพื้นที่ส่วนที่เหลือของแคว้นชายแดนตะวันออกและแคว้นชายแดนฮังการีในช่วงปลายคริสต์สหัสวรรษที่ 1 เดิมนั้นเป็นแคว้นชายแดนของไบเอิร์น ซึ่งในเวลาต่อมาได้พัฒนากลายเป็นดัชชีของจักรวรรดิโรมันอันศักดิ์สิทธิ์ใน ค.ศ. 1156 และกลายเป็นอาร์ชดัชชีใน ค.ศ. 1453 ในช่วงคริสต์ศตวรรษที่ 16 กรุงเวียนนาได้ทำหน้าที่เป็นเมืองหลวงฝ่ายบริหารของจักรวรรดิ และออสเตรียจึงกลายเป็นดินแดนศูนย์กลางแห่งราชวงศ์ฮาพส์บวร์ค หลังจากที่จักรวรรดิโรมันอันศักดิ์สิทธิ์ถูกยุบลงใน ค.ศ. 1806 ออสเตรียได้สถาปนาจักรวรรดิเป็นของตนเองซึ่งได้กลายเป็นมหาอำนาจและเป็นสมาชิกที่มีบทบาทสำคัญในสมาพันธรัฐเยอรมัน ความพ่ายแพ้ของจักรวรรดิออสเตรียในสงครามออสเตรีย-ปรัสเซียใน ค.ศ. 1866 นำไปสู่จุดสิ้นสุดของสมาพันธรัฐ และได้ปูทางให้กับการสถาปนาจักรวรรดิออสเตรีย-ฮังการีในปีต่อมา
ภายหลังการลอบปลงพระชนม์อาร์ชดยุกฟรันทซ์ แฟร์ดีนันท์ ใน ค.ศ. 1914 จักรพรรดิฟรันทซ์ โยเซ็ฟ ทรงประกาศสงครามกับเซอร์เบีย ซึ่งในท้ายที่สุดก็ได้ทวีความรุนแรงกลายเป็นสงครามโลกครั้งที่หนึ่ง ความพ่ายแพ้และการล่มสลายของจักรวรรดิในเวลาต่อมาได้นำไปสู่การสถาปนาสาธารณรัฐเยอรมันออสเตรียใน ค.ศ. 1918 และในเวลาต่อเป็นสาธารณรัฐออสเตรียที่หนึ่งใน ค.ศ. 1919 ในสมัยระหว่างสงคราม ทัศนคติต่อต้านระบบรัฐสภาก็มาถึงจุดสูงสุด จนนำไปสู่การก่อตั้งระบอบเผด็จการฟาสซิสต์ออสเตรียภายใต้การนำของเอ็งเงิลแบร์ท ด็อลฟูส ใน ค.ศ. 1934 ก่อนที่จะเกิดสงครามโลกครั้งที่สองเป็นเวลาหนึ่งปี ออสเตรียถูกผนวกเข้ากับนาซีเยอรมนีโดยอดอล์ฟ ฮิตเลอร์ และได้กลายเป็นเขตการปกครองในระดับต่ำกว่าชาติ หลังการปลดปล่อยออสเตรียใน ค.ศ. 1945 และการถูกฝ่ายสัมพันธมิตรยึดครองเป็นเวลายาวนาน ประเทศก็ได้รับอำนาจอธิปไตยกลับคืนมาอีกครั้ง และได้ประกาศความเป็นกลางอย่างถาวรใน ค.ศ. 1955
ออสเตรียเป็นประเทศประชาธิปไตยแบบมีผู้แทนโดยมีประธานาธิบดีที่มาจากการเลือกตั้งของประชาชนเป็นประมุขแห่งรัฐ และมีนายกรัฐมนตรีเป็นหัวหน้ารัฐบาลและหัวหน้าฝ่ายบริหาร พื้นที่เมืองขนาดใหญ่ ได้แก่ เวียนนา กราทซ์ ลินทซ์ ซัลทซ์บวร์ค และอินส์บรุค ออสเตรียได้รับการจัดอันดับให้เป็นหนึ่งในประเทศที่ร่ำรวยที่สุดในโลกตามผลิตภัณฑ์มวลรวมในประเทศต่อหัว ซึ่งเป็นหนึ่งในประเทศที่มีมาตรฐานการครองชีพสูงสุด และได้รับการจัดอันดับให้อยู่ในอันดับที่ 18 ของโลก ในดัชนีการพัฒนามนุษย์ใน ค.ศ. 2020
ออสเตรียเป็นสมาชิกของสหประชาชาติมาตั้งแต่ ค.ศ. 1955 และเป็นสมาชิกสหภาพยุโรปมาตั้งแต่ ค.ศ. 1995 เป็นที่ตั้งขององค์การว่าด้วยความมั่นคงและความร่วมมือในยุโรปและองค์การกลุ่มประเทศผู้ส่งน้ำมันออก ออสเตรียเป็นสมาชิกผู้ก่อตั้งขององค์การเพื่อความร่วมมือและการพัฒนาทางเศรษฐกิจและองค์การตำรวจอาชญากรรมระหว่างประเทศ นอกจากนี้ยังเป็นสถานที่สำหรับการลงนามความตกลงเชงเกนใน ค.ศ. 1995 และออสเตรียใช้สกุลเงินยูโรใน ค.ศ. 1999